|  |  |
| --- | --- |
| **Tantárgy** neve: **Mai vallási irányzatok** | **Kreditértéke: 2** |
| A tantárgy **besorolása**: **Kötelező tárgy** | |
| **A tantárgy elméleti vagy gyakorlati jellegének mértéke, „*képzési karaktere*”13**: **50+50** (kredit%) | |
| A **tanóra[[1]](#footnote-1) típusa**: **gyak.** és **óraszáma**: 1ó ea+1 ó szem./hét | |
| A **számonkérés** módja: **gyj.** | |
| A tantárgy **tantervi helye** (hányadik félév): **5.** | |
| Előtanulmányi feltételek *(ha vannak)*: *Bevezetés a katolikus egyház történetébe* | |

|  |
| --- |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| **A tantárgy célja, hogy a hallgató felismerje a vallásos érdeklődés általános emberi jellemzőit, megismerje saját korának vallással kapcsolatos általános tendenciáit, alapvető ismerete legyen a különböző kultúrák vallási hátteréről, a világvallások főbb tanításáról. Fontos, hogy saját örökségét is ismerje az európai kultúra és a kereszténység kapcsolatának összefüggéseit látva. A tantárgy célja továbbá, hogy hallgató alapvető ismeretet szerezzen a kereszténység kétezer éves történelmében megszülető különböző lelkiségekről, közösségekről, mind a hagyományos, mind a megújulási mozgalmak terén. Szükséges továbbá, hogy megértse a szekták jelenségét, ismerje a mindennapi életben és a közbeszédben előforduló irányzatok történelmét, főbb tanítását, szervezeti felépítését építő, vagy romboló hatásukat.**  *A tárgy részleges tematikája:*   1. **A vallás és a mai ember**. Szellemi káosz. Istenközpontúságból emberközpontúságba, elfordulás az objektív igazságtól a relatívizmus és a pragmatizmus felé. A tolerancia bálványa. 2. **Isten az ember esélye.** Antroposz. „Isten formájú űr”. Isten megtapasztalása. A mindenhatóság és a korlátozottság. Határhelyzet és bukás.: a törékenység megtapasztalása. 3. **A vallás meghatározása.**  S. Freud : A vallás, amiből ki kell nőni; C. G. Jung: A vallás, ami gyógyít; E. Fromm: A humanista vallás, vagy vallásosság Isten nélkül. 4. **Kultúrák találkozása.** Kereszténység, , iszlám, buddhizmus, hinduizmus, sintó: történelem, főbb tanítás, sajátosságok. 5. **A kereszténység és az európai kultúra kapcsolata.** „Európában az ateista is keresztény”. Világlátás, életmód, szimbólumok. 6. **Hagyományos közösségek:** Bencések, ferencesek, domonkosok, jezsuiták, karmeliták (választható) történelem, fő tanítás, lelkiség. 7. **Megújulási mozgalmak:** Chemin Neuf. A karizmatikus mozgalmak jelenségének elemzése.   Társadalmi-, politikai nyugtalanságból eredő vallásos élmény és közösség: felszabadítás teológiája.   1. **Szekták.** Általános jellemzés. Választott: Jehova Tanúi, Szcientológia, Hit Gyülekezete: történelem, főbb tanítások, sajátosságok.   *Az oktatás módszertana:*  A tananyag feldolgozása: gyakorlati foglalkozás/munka. Az egyes témákat a hallgatók bevonásával dolgozzuk fel lehetőség szerint PBL- és IBL-módszerek alkalmazásával. A hallgatók a feldolgozott témákat kiselőadások formájában mutatják be. Lehetőség van egyéni és csoportos feldolgozó és elemző munkára.  *Értékelés:* félévi **gyakorlati jegy**, amely a hallgatók gyakorlati foglalkozásokon nyújtott teljesítményét, a feldolgozott témák megfelelőségét és szakszerű bemutatását értékeli. |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| Benkő Antal: *Bevezetés a valláslélektanba*. TKK - Teológiai Vázlatok II. Budapest 1983.  Gerhard Ruhbach – Josef Sudbrack: *Nagy misztikusok*. Kairosz Kiadó, 2005,  Benedict M. Heron OSB: *A katolikus karizmatikus megújulás*. Budapest, 1995.  Szentmártoni Mihály – Benkő Antal: *A gyógyító Jézus nyomában. A lelkiélet lélektanához*. Budapest 2003.  Varga László: *A rohanástól a lélek nyugalmáig*, Kaposvár, 2002.,  [Helmuth Von Glasenapp](https://www.libri.hu/szerzok/helmuth_von_glasenapp.html): *Az öt világvallás - Bráhmanizmus, buddhizmus, kínai univerzizmus, kereszténység, iszlám*. Akkord Kiadó, Budapest, 2012. |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***8.*** *pont*) a felsorolása, **amelyek kialakításához a tantárgy jellemzően, érdemben hozzájárul** |
| *Kimeneti kompetenciák:*  *A tárgy teljesítésével a hallgató:*   1. **tudása:**  * A hallgató megismeri korunk emberének vallásos beállítottságait, igényeit, * ismerni fogja a világvallások főbb tanítását, * megérti saját európai identitását, * ismerni fogja a szekták módszerét, főbb közösségeit.  1. **képességei:**  * empatikusan tud közelíteni a mai ember vallásos igényéhez; * a szellemi zűrzavarban képessé válik spirituális értékek képviseletére, felvállalására; * képessé válik a destruktív és a konstruktív irányzatok, módszerek megkülönböztetésére. |

|  |
| --- |
| **Tantárgy felelőse** (*név, beosztás, tud. fokozat*)**: Dr. Takáts István** (PhD)főiskolai adjunktus |

1. **Nftv. 108. §** 37. *tanóra*: a tantervben meghatározott tanulmányi követelmények teljesítéséhez az oktató személyes közreműködését igénylő foglalkozás (előadás, szeminárium, gyakorlat, konzultáció), amelynek időtartama legalább negyvenöt, legfeljebb hatvan perc. [↑](#footnote-ref-1)